CELEX: 32007R1452
Language: hu
Date: 2007-12-07 00:00:00
Title: A Bizottság 1452/2007/EK rendelete ( 2007. december 7. ) egyes áruk Kombinált Nómenklatúra szerinti besorolásáról

11.12.2007   
            
            
               HU
            
            
               Az Európai Unió Hivatalos Lapja
            
            
               L 325/66
            
         
      A BIZOTTSÁG 1452/2007/EK RENDELETE
   
   (2007. december 7.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 7-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1352/2007/EK bizottsági rendelettel (HL L 303., 2007.11.21., 3. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Két koncentrikus, kovácsoltacél gyűrűből álló forgatóműgyűrű, ahol az egyik gyűrűbe fogakat vágtak.
                              A gyűrűk acél golyóscsapágysorokkal elválasztva elforgathatók.
                              A fogakkal ellátott acélgyűrű átadja a forgatónyomatékot.
                              Ezt a terméket exkavátorban történő felhasználásra tervezték.
                           
                        
               
                  8483 90 89
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. a) pontja, valamint a 8483, 8483 90 és a 8483 90 89 KN-kód szövegezése határozza meg.
                  Mivel a forgatóműgyűrű funkcióját tekintve a 84. árucsoport vámtarifaszámaiba foglalt áruk közé tartozik, nem sorolandó exkavátor részeként a 8431 vtsz. alá.
                  Nem tekintendő a 8483 40 vtsz. alá tartozó „fogaskeréknek vagy fogaskerekes hajtóműnek”, mert egyetlen fogazott gyűrűből áll.
                  A termék funkcióját a fogak által biztosított forgómozgás határozza meg, ezért a forgatóműgyűrűt a fogaskeréken és fogaskerekes hajtóműn kívüli, különálló közlőműrészként kell besorolni a 8483 90 89 alszám alá.
               
            
                  
                              2.
                           
                           
                              Szikragyújtású, belső égésű, 1 584 cm3 hengerűrtartalmú dugattyús motorral működő háromkerekű jármű, úgynevezett „tricikli”.
                              Karosszériája nincs, és két személy szállítására tervezték.
                              Kormányrúdja és motorkerékpárokra jellemző kormányszerkezete van.
                              A jármű négy előremenettel, egy hátramenettel rendelkező sebességváltóval és egy differenciálművel is fel van szerelve.
                           
                        
               
                  8703 23 19
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8703, 8703 23 és 8703 23 19 KN-kód szövegezése határozza meg.
                  Bár a jármű kormányrúddal irányítható és megjelenésében egy motorkerékpárra hasonlít, a hátramenet és a differenciálmű miatt mégsem lehet a 8711 vámtarifaszám alá tartozó motorkerékpárnak tekinteni.
                  Ezért a járművet egyszerűbb felépítésű, személyszállításra tervezett gépjárműként kell besorolni a 8703 vámtarifaszám alá. (Lásd a 8703 vámtarifaszámhoz tartozó HR-magyarázat második bekezdését).